হেসেন
হেসেন (জার্মান: Hessen [ˈhɛsn̩], হেসিয়ান কথ্যভাষা: Hesse [ˈhɛzə]) জার্মানির ষোলটি রাজ্যের অন্যতম। হেসেন বলতে জার্মানির একটি বিশেষ সাংস্কৃতিক অঞ্চলকেও বোঝায়। এই সাংস্কৃতিক অঞ্চল হল, হেসেন রাজ্য এবং পার্শ্ববর্তি রিনেল্যান্ড-প্যালাটিনাটা রাজ্যের রেনিশ হেসেন অঞ্চলের চমন্বয়ে গঠিত। এই সাংস্কৃতিক অঞ্চলের সবচেয়ে প্রাচীন শহর হল মাইন্স, যা রিনেল্যান্ড-প্যালাটিনাটাতে অবস্থিত। অপরদিকে হেসেন রাজ্যটি এই সাংস্কৃতিক অঞ্চলের অন্তর্গত একটি রাজ্য যার আয়তন ২১,১১০ বর্গ কিলোমিটার এবং জনসংখ্যা ছয় মিলিয়নের কিছু বেশি। এই রাজ্যের রাজধানী ভিসবাডেন এবং সবচেয়ে বড় শহর ফ্রাঙ্কফুর্ট আম মেইন। ইংরেজি হেসেন শব্দটি হেসেন নামক উপভাষা থেকে উৎপত্তি হয়েছে। ইউরোপীয় কমিশন জার্মান শব্দ হেসেন ব্যবহার করে, কারণ কমিশনের নীতিমালা হল আঞ্চলিক নামগুলোকে ভাষান্তর না করা। সামগ্রিকভাবে, হেসেন শব্দটির উৎপত্তি জার্মানির একটি উপজাতির নাম থেকে, যারা জার্মানিতে খ্রিষ্টপূর্ব প্রথম শতকে বসতি স্থাপন করে। হেসেন অধিবাসীদের বলা হেসেনইয়ান বা হেসিন।